Številka: 041-0001/2023 (405)

Datum: 20. 3. 2023

**POLITIČNIM STRANKAM**

**DRUGIM ORGANIZACIJAM OBČANOV**

**OBČANOM**

|  |  |
| --- | --- |
| **ZADEVA:** | **POZIV ZA PREDLAGANJE ČLANOV VOLILNEGA ODBORA ZA IZVEDBO NADOMESTNIH VOLITEV V KRAJEVNI SKUPNOSTI ŽABJA VAS** |

Občinska volilna komisija Mestne občine Novo mesto je razpisala nadomestne volitve za svet krajevne skupnosti Žabja vas. Nadomestne volitve bodo potekale v nedeljo, 21. maja 2023. V skladu s 34. členom Zakona o lokalnih volitvah (Uradni list RS, št. 94/07 - UPB, 45/08, 83/12, 68/17 in 93/20 – odl. US, v nadaljevanju ZLV) glasovanje na voliščih vodijo volilni odbori. Po določbi 37. člena ZLV volilni odbor sestavljajo predsednik in parno število članov ter njihovi namestniki. **Predsednik in člani volilnega odbora ter njihovi namestniki se imenujejo izmed občanov, ki imajo stalno prebivališče v občini.** Nihče ne more biti član več kot enega volilnega organa (npr. član občinske volilne komisije in član volilnega odbora). Član volilnega organa ne more hkrati kandidirati na volitvah.

**Predsednik, član volilnega odbora in njun namestnik ne more biti zakonec, oče, mati, otrok, sestra ali brat, posvojitelj ali posvojenec kandidata v volilni enoti, v kateri je ta volilni odbor imenovan, niti ne more živeti s kandidatom v zunajzakonski skupnosti ali registrirani istospolni partnerski skupnosti.**

Predlagatelj (politične stranke, druge organizacije občanov v občini ter občani) mora ob vložitvi predlogov za člane volilnega odbora za vsakega od kandidatov za predsednika in člana volilnega odbora oziroma njune namestnike priložiti njegovo pisno izjavo, da soglaša z imenovanjem v volilni odbor in njegovo pisno izjavo, da bo najpozneje v treh dneh po javni objavi kandidatur oziroma list kandidatov obvestil občinsko volilno komisijo o sorodstvenem ali drugem razmerju s kandidatom v volilni enoti, v kateri je ta volilni odbor imenovan. **Oseba, imenovana v volilni odbor, je dolžna obvestiti občinsko volilno komisijo v treh dneh po javni objavi kandidatur oziroma list kandidatov o svojem sorodstvenem ali drugem razmerju s kandidatom, določenim v prejšnjem odstavku.** Če tega ne stori ali poda lažno izjavo, se kaznuje za prekršek, za kar je predvidena globa v višini 600 EUR.

Pozivamo vas, da svoje predloge za člane volilnega odbora podate na naslov: Občinska volilna komisija Mestne občine Novo mesto, Seidlova cesta 1, 8000 Novo mesto, ali na e-naslov: mestna.obcina@novomesto.si. Predlogi so pravočasni, če jih bo volilna komisija prejela do vključno četrtka, **30. 3. 2023.**

V predlogu navedite tudi za katero funkcijo je predlagan kandidat (predsednik, namestnik predsednika, član oziroma namestnik člana).

Za vse dodatne informacije pokličite na tel. št.: 07 39 39 334.

|  |  |
| --- | --- |
|  | Marjetica Žibert, l.r.  Predsednica Občinske volilne komisije  Mestne občine Novo mesto |

Priloga:

- predlog za člana volilnega odbora

- soglasje kandidata za člana volilnega odbora

Objaviti:

- spletna stran Mestne občine Novo mesto